C 301/144
HR
Službeni list Europske unije
5.8.2022.
Amandman 7.
Uvodna izjava 31.
Prijedlog Komisije
Amandman OR-a
Države članice trebale bi javnim tijelima pružiti podršku u planiranju i uvođenju mjera za poboljšavanje energetske učinkovitosti, među ostalim na regionalnoj i lokalnoj razini, davanjem smjernica kojima će promicati stvaranje struč­ nosti, prilike za izobrazbu i suradnju među javnim tijelima, među ostalim i agencijama.
U tu bi svrhu države članice mogle uspostaviti nacionalne centre stručnosti za složena pitanja, npr. savjetovanje lokalnih ili regionalnih energet­ skih agencija o centraliziranom grijanju ili hlađenju.
Države članice trebale bi lokalnim i regionalnim vlastima i drugim javnim tijelima pružiti podršku u planiranju i uvođenju mjera za poboljšavanje energetske učinkovitosti, među ostalim na regionalnoj i lokalnoj razini, pružanjem financijske i tehničke potpore i podnošenjem planova za rješavanje problema nedostatka radne snage i kvalificira­ nih stručnjaka potrebnih u svim fazama zelene tranzicije, uključujući obrtnike i visokokvalificirane stručnjake za zelenu tehnologiju, primijenjene znanstvenike i inovatore.
Države članice trebale bi podupirati javna tijela u korištenju prednosti koje nadilaze uštedu energije, kao što su zdravi unutarnji klimatski uvjeti s poboljšanom kvalitetom zraka i okoliša u zatvorenom prostoru te bolja kvaliteta života, posebno u školama, vrtićima, objektima za stanovanje uz skrb, domovima za starije i nemoćne osobe i bolnicama.
Države članice trebale bi pružati smjernice kojima će promicati stvaranje stručnosti, prilike za izobrazbu i suradnju među javnim tijelima, među ostalim i agencijama.
U tu bi svrhu države članice mogle uspostaviti nacionalne i regionalne centre stručnosti za složena pitanja, npr. savjetovanje lokalnih ili regionalnih energetskih agencija o centraliziranom grijanju ili hlađenju.
Obrazloženje Razumljivo samo po sebi.